 Na JOSEPH WANGUI ALIYEKUWA Katibu Mkuu wa chama cha Jubilee, Raphael Tuju, amepoteza udhibiti wa kampuni yake, Dari Limited, kutokana na deni la Sh2.22 bilioni analodaiwa na Benki ya Maendeleo ya Afrika Mashariki (EADB). Shughuli za kampuni ya Dari Limited – yenye mali na biashara kama vile Mkahawa Nairobi sasa ziko chini ya udhibiti wa wapokeaji wa pamoja Muniu Thoithi na George Weru kutoka kampuni ya ushauri ya PriceWaterhouseCoopers Limited. Hatua hiyo inalenga kuisaidia benki hiyo kupata pesa zake. Haya yanakuja siku chache baada ya Mahakama ya Rufaa kutupilia mbali ombi la Bw Tuju la kuzuia benki hiyo kutekeleza uamuzi uliotolewa na mahakama ya Uingereza mwaka wa 2019. Bw Tuju alikuwa amekopa Sh1.2 bilioni kutoka EADB ili kuboresha Mkahawa wa Dari na kuanzisha mradi mwingine katika eneo la Tree Lane. Mkopo huo uliotolewa Julai 31, 2015.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  